
		                                    St-214/2024-50

REPUBLIKA HRVATSKA 				          		            
TRGOVAČKI SUD U PAZINU					           
52000 Pazin, Dršćevka 1
 										     St-214/2024-50


Z A P I S N I K
od 21. listopada 2026.
Sastavljen kod Trgovačkog suda u Pazinu o skupštini vjerovnika, 
u stečajnom postupku nad dužnikom 
CULTUS d.o.o. u stečaju, Rovinj, Ulica Valsavie 1, OIB: 49470067719


OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka

Početak u 12:30 sati.

Ročište je javno.

Utvrđuje se da su pristupili:
- stečajni upravitelj Frano Bazina, na daljinu
- stečajni vjerovnik Goran Čibarić osobno, u sudnici, čiji je identitet utvrđen uvidom u 
  osobnu iskaznicu broj 116933014, izdanu od PP Vukovar


	Utvrđuje se da je za ovo ročište poziv vjerovnicima istaknut na e-Oglasnoj ploči suda dana 23.9.2026.

	Sutkinja utvrđuje Dnevni red kako je određen zaključkom od 23. rujna 2026.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           

	Dnevni red današnje Skupštine vjerovnika je:
[bookmark: _Hlk240272204]1. Donošenje odluke o načinu i uvjetima unovčenja tražbine CULTUS d.o.o. prema dužnikovom dužniku DOMUS JADRAN d.o.o. u iznosu od 156.619,85 EUR, osigurane založnim pravom upisanim pod Z-3688/09 na nekretnini upisanoj u zk. ul. 23356, k.o. 324914 Rovinj, k.č. *4105, LE PONTE, ukupne površine 3.018 m², zajedno sa svim pripadajućim prenosivim pravima i sredstvima osiguranja, uz razmatranje ponude društva ARMAGOR ESTATE d.o.o. u iznosu od 2.000,00 EUR.
2. Donošenje odluke o prijedlogu za razrješenje stečajnog upravitelja Frane Bazine te izboru odnosno imenovanju novoga stečajnog upravitelja.

Prelazi se na točku 1. dnevnog reda:
Stečajni vjerovnik Goran Čibarić donosi sljedeću odluku:
1. Tražbina CULTUS d.o.o. prema društvu DOMUS JADRAN d.o.o. u nominalnom iznosu od 156.619,85 EUR, osigurana založnim pravom upisanim pod Z-3688/09 na nekretnini upisanoj u zk. ul. 23356, k.o. 324914 Rovinj, k.č. 4105, LE PONTE, ukupne površine 3.018 m², unovčit će se slobodnom pogodbom, ustupom društvu ARMAGOR ESTATE d.o.o., sukladno ponudi od 22. rujna 2026., za ukupnu cijenu od 2.000,00 EUR (slovima: dvije tisuće eura), koja treba biti uplaćena na račun stečajnog dužnika, koji će biti naknadno otvoren, prije sklapanja samog ugovora o ustupu tražbine odnosno prava.
Ustup obuhvaća predmetnu tražbinu zajedno sa svim pripadajućim i prenosivim pravima, sporednim pravima, pravima prvenstva, sredstvima osiguranja te svim drugim pravima koja CULTUS d.o.o. ima ili koja proizlaze iz predmetne tražbine, njezine pravne osnove i njezina osiguranja, uključujući založno pravo upisano pod Z-3688/09.
2. Stečajnom upravitelju nalaže se poduzeti sve pravne i druge radnje potrebne za potpunu provedbu ove odluke, uključujući sklapanje ugovora o ustupu predmetne tražbine s društvom ARMAGOR ESTATE d.o.o., te dati sve potrebne izjave, isprave, očitovanja i suglasnosti potrebne za potpuni prijenos predmetne tražbine i svih s njom povezanih prava na stjecatelja.
3. Stečajnom upravitelju nalaže se ugovor o ustupu sklopiti s društvom ARMAGOR ESTATE d.o.o. u roku od osam (8) dana od dana održavanja skupštine vjerovnika odnosno u roku od 8 dana od otvaranja računa stečajnog dužnika i uplate kupoprodajne cijene. 
4. Sve troškove koji će nastati u vezi sa ustupom navedene tražbine snositi će i podmiriti ARMAGOR ESTATE d.o.o. na način da će te troškove predujmiti prije nastanka pojedinih troškova ili će ih sam podmiriti.
5. Predloženim načinom unovčenja stečajna masa ostvaruje neposredan novčani primitak, dok stjecatelj preuzima rizik, troškove i neizvjesnost eventualne buduće naplate predmetne tražbine.

Prelazi se na točku 2. dnevnog reda:
Stečajni vjerovnik izjavljuje da ne donosi odluku o razrješenju stečajnog upravitelja.



	S obzirom da se ročište održava i na daljinu, prisutan na daljinu potvrđuje da je tijek sastava zapisnika pratio putem zvučnika i putem ekrana na svojem računalu te da nema prigovora na sastav zapisnika koji neće potpisivati a objaviti će se na e-Oglasnoj ploči suda.



Dovršeno u 12:50 sati.



       					       Sutkinja            	                 Stečajni upravitelj




    					   Zapisničarka	     	          Vjerovnici	
